**OBRAZLOŽENJE OPĆEG DIJELA FINANCIJSKOG PLANA**

**21852 HRVATSKA AKADEMSKA ISTRAŽIVAČKA MREŽA – CARNET**

**PRIHODI I PRIMICI**

|  |  |  |  |  |  |
| --- | --- | --- | --- | --- | --- |
| **IZVOR** | **STAVKA** | **OPIS STAVKE** | **PRIJEDLOG PLANA 2026.** | **PRIJEDLOG PLANA 2027.** | **PRIJEDLOG PLANA 2028.** |
| 11 | **67111** | Prihodi iz nadležnog proračuna za financiranje rashoda poslovanja | 23.112.399 | 23.267.619 | 22.201.169 |
| 11 | **67121** | Prihodi iz nadležnog proračuna za financiranje rashoda za nabavu nefinancijske imovine | 6.069.895 | 1.980.605 | 1.857.355 |
| 12 | **67111** | Prihodi iz nadležnog proračuna za financiranje rashoda poslovanja | 2.025.207 | 2.175.884 | 1.586.889 |
| 12 | **67121** | Prihodi iz nadležnog proračuna za financiranje rashoda za nabavu nefinancijske imovine | 97.430 | 67.535 | 67.535 |
| 31 | **66151** | Prihodi od pruženih usluga | 3.000 | 3.000 | 3.000 |
| 43 | **65268** | Ostali prihodi za posebne namjene | 2.000.000 | 2.000.000 | 2.000.000 |
| 561 | **67111** | Prihodi iz nadležnog proračuna za financiranje rashoda poslovanja | 3.104.595 | 2.773.736 | 2.782.711 |
| 561 | **67121** | Prihodi iz nadležnog proračuna za financiranje rashoda za nabavu nefinancijske imovine | 647.537 | 914.843 | 1.181.951 |
| 581 | **67111** | Prihodi iz nadležnog proračuna za financiranje rashoda poslovanja | 8.464.844 | 0 | 0 |
| 581 | **67121** | Prihodi iz nadležnog proračuna za financiranje rashoda za nabavu nefinancijske imovine | 38.931.063 | 0 | 0 |
| 51000 | **63931** | Tekući prijenosi između proračunskih korisnika istog proračuna temeljem prijenosa EU sredstava | 12.969 | 0 | 0 |
| 51000 | **63111** | Tekuće pomoći od inozemnih vlada u EU | 9.120 | 9.120 | 0 |
| 51000 | **63231** | Tekuće pomoći od institucija i tijela EU | 36.145 | 49.844 | 0 |
| 51011 | **63231** | Tekuće pomoći od institucija i tijela EU | 50.000 | 0 | 0 |
| 51000 | **63231** | Tekuće pomoći od institucija i tijela EU | 449.967 | 0 | 0 |
| 51011 | **63231** | Tekuće pomoći od institucija i tijela EU | 0 | 0 | 752.416 |
| 51000 | **63111** | Tekuće pomoći od institucija i tijela EU | 60.000 | 480.000 | 0 |

* Do povećanja ukupnih planiranih prihoda u 2026. godini u odnosu na 2025., najvećim dijelom dolazi zbog završetka projekta „Digitalna preobrazba visokog obrazovanja e-sveučilišta“ koji je financiran iz izvora 581, te početka planiranih aktivnosti projekta „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti” koji je financiran iz izvora 51 i 12
* Do povećanja prihoda dolazi na izvoru 581 iz kojeg će CARNET financirati projekt „Digitalna preobrazba visokog obrazovanja e-sveučilišta“ koji za cilj ima unaprijeđenje kvalitete i dostupnosti sustava visokog obrazovanja, osnaživanjem fleksibilnosti i inovativnosti javnih visokih učilišta kroz podršku ulaganjima u digitalnu nastavnu infrastrukturu koja će doprinijeti učinkovitosti digitalne preobrazbe i povećanju digitalne zrelosti visokog obrazovanja na cijelom području RH. Povećanje se u najvećoj mjeri odnosi na pasivnu i aktivnu mrežnu opremu za visoka učilišta te drugu računalnu opremu koja će sukladno realizaciji nabava u najvećoj mjeri biti realizirana tijekom 2026. godine.
* Vlada Republike Hrvatske donijela je Odluku o određivanju koordinacijskog središta za industriju, tehnologiju i istraživanja u području kibernetičke sigurnosti (Narodne novine 125/2023) (u daljnjem tekstu: Odluka) kojom se određuje Hrvatska akademska i istraživačka mreža – CARNET (u daljnjem tekstu: CARNET) za obavljanje poslova Nacionalnog koordinacijskog središta za industriju, tehnologiju i istraživanja u području kibernetičke sigurnosti (u daljnjem tekstu: NKS) u Republici Hrvatskoj. Nadalje, istom Odlukom utvrđuju se zadaće i aktivnosti CARNET-a kao NKS-a te se osniva Upravljački odbor NKS-a, određuje se njegov sastav i zadaće, kao i druga pitanja iz djelokruga NKS-a.

Cilj projekta „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti” je podržati razvoj Nacionalnog koordinacijskog središta za industriju, tehnologiju i istraživanja u području kibernetičke sigurnosti (NKS), koji će unutar Mreže nacionalnih centara za kibernetičku sigurnost doprinijeti ostvarenju ciljeva Europskog centra za kibernetičku sigurnost (ECCC) utjecanjem na usvajanje i širenje najnovijih rješenja za kibernetičku sigurnost te jačanjem nacionalnih kapaciteta i otpornosti na kibernetičke prijetnje.

Projektne aktivnosti uključuju aktivnosti izgradnje Zajednice i umrežavanja, aktivnosti edukacije, aktivnosti jačanja kapaciteta malih i srednjih poduzeća (MSP) i drugih relevantnih dionika u području kibernetičke sigurnosti kroz pružanje financijske potpore kao i aktivnosti promocije i osvješćivanja.

**RASHODI I IZDACI**

Ukupni planirani rashodi za 2026. godinu iznose 86.957.658 EUR što je značajno odstupanje u odnosu na planirane rashode u prethodnoj godini. Do znatnog povećanja planiranih rashoda uglavnom dolazi zbog aktivnosti vezanih za završetak projekta „Digitalna preobrazba visokog obrazovanja e-sveučilišta“ financiranog iz izvora 581, te zbog početka aktivnosti projekta „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti” financiranog iz izvora 51 i 12, od čega se veliki dio rashoda odnosi na financijsku potporu trećim stranama, omogućujući hrvatskim tvrtkama, organizacijama i drugim ključnim dionicima podizanje razine kibernetičke zrelosti i otpornosti na kibernetičke prijetnje. Također je kroz izvor financiranja 11 bitno osigurati sredstva za Sigurnosno operativni centar (SOC) koji zahtijeva financijska ulaganja u nekoliko ključnih područja kako bi mogao efikasno garantirati sigurnost i zaštitu podataka te operativnu otpornost organizacije, sukladno zahtjevima NIS 2 Direktive i Zakonu o kibernetičkoj sigurnosti.

Na drugim izvorima također dolazi do određenih povećanja planiranih iznosa, u velikoj mjeri zbog aktivnosti na postojećim projektima.

Najznačajnije promjene u financijskom planu za 2026. godinu i njihova struktura u odnosu na prethodno razdoblje je kako slijedi:

* Planirani rashodi za plaće za zaposlene (IZVOR 11, AKT A628009 - 3111) u nominalnom iznosu 6.060.600,00 EUR. Do povećanja planiranih rashoda u odnosu na 2025. godinu dolazi zbog zapošljavanja stručnjaka u Sigurnosno operativnom centru koji će neprekidno nadzirati sustav, analizirati prijetnje i koordinirati odgovore na incidente. Tim mora uključivati operativne suradnike, viša savjetnika i voditelje, koji zajedno održavaju učinkovitost i razvoj SOC-a.
* Planirani rashodi za usluge promidžbe i informiranja (IZVOR 11, AKT A628009 – 3233) u nominalnom iznosu 448.675,00 EUR. Povećanje se djelomično odnosi na nabavu usluge produkcije kampanje „Naivci“ za podizanje svijesti o kibernetičkoj sigurnosti
* Planirani rashodi za usluge zakupnina i najamnina (IZVOR 11, AKT A628009 – 3235) u nominalnom iznosu 2.424.775,00 EUR. Povećanje se djelomično odnosi na nabavu rješenja za sigurnosnu zaštitu korisničkih uređaja i opreme, zatim na nabavu licenci za threat intelligence i analitičke alate, nabavu licenci za korištenje anti-virusnog programskog paketa jer se zbog zbog zahtjeva usklađenosti na području kibernetičke sigurnosti prelazim na drugo rješenje na razini ustanove
* Planirani rashodi za računalne usluge (IZVOR 11, AKT A628009 – 3238) u nominalnom iznosu 1.025.795,00 EUR. Uz redovne troškove na toj aktivnosti i stavci, jedan od većih troškova je nabava usluge provedbe sigurnosnih testiranja aplikacija i usluga
* Planirani rashodi za tekuće donacije u novcu (IZVOR 11, AKT A628009 – 3811) u nominalnom iznosu 1.000.000,00 EUR. Troškovi se odnose na projekt „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti”, a uključuju sredstva koja su namijenjena za financiranje trećih strana (kaskadno financiranje) koje će se provesti kroz najmanje dva otvorena poziva na dostavu projektnih prijedloga . Pozivi će biti usmjereni na NKS-ove korisnike kao što su MSP-ovi, akademska zajednica, industrija, civilno društvo i drugi, a NKS će osigurati 50% financiranja njihovih projektnih prijedloga koji će biti pozitivno ocijenjeni, a koji pokrivaju pozivom definirane teme iz područja kibernetičke sigurnosti.
* Planirani rashodi za računalne usluge (IZVOR 11, AKT A628070, 3238) u nominalnom iznosu 1.270.615,00 EUR. Do značajnog povećanja planiranih sredstava na stavci u 2026. godini dolazi zbog nabave Cjelovitog programskog rješenja faza 1, odnosno održavanja (operativna podrška) za module: e-OŠ, e-Vrtići, NISOO, Portal obrazovanja i Izvještajni sustav. Nadalje, sa stavke će se financirati i nabava rješenja za prikupljanje i obradu sistemskih zapisa, a riječ je o sofveru koji radi s ograničenom licencom po kapacitetu obrade zapisa, te održavanje sustava CARNET info - korisnički portal koji uz administraciju osobnih podataka i odabir usluga korisnicima omogućava i pristup personaliziranoj korisničkoj podršci, uvid u podatke o CARNET-ovim uslugama, aplikacijama i projektnim aktivnostima korištenjem različitih baza i izvora podataka te izvještajima iz povezanih sustava, održavanje sustava CARNET sigma, održavanje sustava za upravljanje mobilnim uređajima, održavanje sustava za administraciju učeničkih domova, nabava usluge održavanja sustava e-Matica te ostale nabave održavanja sustava CARNET-ovih korisničkih sustava za pružanje usluga krajnjim korisnicima.
* Planirani rashodi za licence (IZVOR 11, AKT K406669, 4123) u nominalnom iznosu 938.490,00 EUR. Povećanje planiranih rashoda na stavci odnosi se na nabavu licenci za CN riznicu, riječ je o licenciranju nove verzije ERP sustava s ciljem unaprjeđenja operativne učinkovitosti i digitalne integracije poslovanja, te na nabavu softverske licence za sigurnosne alate (kao što su SIEM, EDR, XDR) koje omogućuju pravovremenu detekciju i upravljanje prijetnjama tijekom cijelog razdoblja korištenja za zaštitu Sigurnosno operativnog centra
* Planirani rashodi za uredsku opremu i namještaj (IZVOR 11, AKT K406669, 4221) u nominalnom iznosu 1.782.545,00 EUR. Povećanje rashoda na ovoj stavci odnosi se na nadogradnje kritične infrastrukture i usklađivanje s NIS2 direktivnom, zakonodavni akt Europske unije čiji je cilj jačanje kibernetičke sigurnosti na području EU-a, a glavni cilj je povećati otpornost na kibernetičke prijetnje u kritičnim sektorima i cjelokupnom gospodarstvu. Nadalje, potrebno je osigurati sredstva za nabavu sustava za pohranu podataka čija namjena je osigurati centraliziranu i pouzdanu pohranu za trenutne i buduće podatke organizacije (VM-ovi, baze podataka, arhive, backup-i i slično). U ovoj nabavi uključeni su hardver i pripadajući softver/licence te petogodišnje održavanje i jamstvo. Također za potrebe Sigurnosno operativnog centra (SOC) koji zahtijeva financijska ulaganja u nekoliko ključnih područja kako bi mogao efikasno garantirati sigurnost i zaštitu podataka te operativnu otpornost organizacije, potrebno je nabaviti poslužiteljsku infrastrukturu, koja osigurava stabilan rad svih sigurnosnih alata i sustava koji prate i analiziraju događaje u mreži.
* Planirani rashodi za ulaganja u računalne programe (IZVOR 11, AKT K406669, 4262) u nominalnom iznosu 1.827.550,00. Povećanje planiranih rashoda odnosi se na tehničku i funkcionalnu nadogradnju postojećeg CN Riznica sustava, kojom se prelazi na višu verziju Odoo platforme. Nadogradnja je potrebna zbog osiguravanja kontinuirane podrške proizvođača, usklađivanja s novim sigurnosnim zahtjevima i EU regulativama, optimizacije performansi i proširenja funkcionalnosti u skladu s poslovnim procesima korisnika. Aktivnost uključuje i migraciju podataka te određene prilagodbe aplikacije, u cilju očuvanja kontinuiteta poslovanja i informatičke sigurnosti, bez izmjene osnovne svrhe ili strukture sustava. Za potrebe Sigurnosno operativnog centra potrebno je osigurati sredstva za sustav za pohranu podataka na dvije lokacije s podrškom za četiri godine omogućava sigurnu pohranu i zaštitu ključnih informacija, osiguravajući nastavak poslovanja i brz oporavak u slučaju incidenata.

Najznačajniji rashodi u 2026. u odnosu na 2025. dolazi na izvoru 51 iz kojeg se financiraju projekti „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti“ i „Hrvatska kvantna komunikacijska infrastruktura (CROQCI)“, a njihova struktura i obrazloženja su kako slijedi:

* Planirani rashodi za tekuće prijenose između proračunskih korisnika i tekuće donacije iz EU sredstava (IZVOR 51, AKT K628095 – 3693 i 3813) odnose se na transfere partnerima na projektu „Hrvatska kvantna komunikacijska infrastruktura (CROQCI)“. CroQCI konzorcij čine ključne istraživačke i znanstvene institucije, ustanove visokog obrazovanja, javne ustanove i javna poduzeća ovlaštena od strane Ministarstva znanosti i obrazovanja za razvoj nacionalne QCI mreže te pripremu i provedbu nacionalnog projekta Hrvatska kvantna komunikacijska infrastruktura – CroQCI.
* Planirani rashodi za intelektualne i osobne usluge (IZVOR 51, AKT K628101 – 3237) u nominalnom iznosu 239.500,00 EUR odnose se na projekt „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti“, točnije na nabavu usluge izrade edukativnih sadržaja te organizacija i izvođenje edukacija, te na nabavu organizacije događanja za moderatore/predavače
* Planirani rashodi za tekuće donacije iz EU sredstava (IZVOR 51, AKT K628101 – 3813) u iznosu od 689.500,00 EUR odnose se na financiranje trećih strana – čime se mogućujuće hrvatskim tvrtkama, organizacijama i drugim ključnim dionicima podizanje razine kibernetičke zrelosti i otpornosti na kibernetičke prijetnje, uz poseban naglasak na usklađenost sa zakonodavnim zahtjevima i regulativama

Do značajnih povećanja planiranih rashoda u 2026. godini u odnosu na 2025. godinu dolazi na izvoru 561 iz kojeg se financiraju projekti „Unaprjeđenje primjene digitalne tehnologije u obrazovnom sustavu (BrAln)“ i „Cjelovita informatizacija sustava odgoja i obrazovanja (CISOO)“, a njihova struktura i obrazloženja su kako slijedi:

* Planirani rashodi za intelektualne i računalne usluge (IZVOR 561, AKT K628100 – 3237) u nominalnom iznosu 375.140,00 EUR. Planirani rashodi se odnose na aktivnosti vezanih za provedbu projekta „Unaprjeđenje primjene digitalne tehnologije u obrazovnom sustavu (BrAln)“ za nabavu usluge za personalizirano i adaptivno učenje. Nadalje, sredstva su potrebna za aktivnost za izradu i provedbu Programa obrazovanja korisnika koja je povezana s eksperimentalnom primjenom kurikula i podrškom korisnicima odnosno edukacije učitelja i nastavnika za primjenu kurikula. Edukacije se oslanjaju na kurikule te obuhvaćaju teme ključne za provedbu razvijenih kurikula. Usmjerene su na razvoj stručnih znanja, vještina i stavova o temama kurikula i pružaju ideje za provedbu nastavnih aktivnosti kojima se ostvaruju ishodi učenja ovih kurikula.
* Planirani rashodi za intelektualne i računalne usluge (IZVOR 561, AKT K628100 – 3238) u nominalnom iznosu 265.470,00 EUR. Planirani rashod odnose se aktivnosti vezeinh za provedbu projekata „Unaprjeđenje primjene digitalne tehnologije u obrazovnom sustavu (BrAln)“ i „Cjelovita informatizacija sustava odgoja i obrazovanja (CISOO)“.

U sklopu projekta BrAIn sredstva je potrebno osigurati za održavanje sustava komunikacijska i integracijska platforma, za održavanje sustava CARNET privatnost, portal koji korisnicima omogućava rad s GDPR privolama unutar školskog sustava i kreiranje komunikacijskih grupa između zaposlenika škola, roditelja i učenika, a namijenjen je djelatnicima škola, te za održavanje sustava za razvoj pametnih preporuka.

U sklopu projekta CISOO sredstva potrebna na ovoj stavci odnose se na održavanje sustava cjelovitog programskog rješenja - faza 1 i 2, te na održavanje sustava cjelovitog programskog rješenja - faza 1 i 3

* Planirani rashodi za tekuće donacije iz EU sredstava (IZVOR 561, AKT K628100 – 3813) iznose 216.490,00 EUR. Rashodi se odnose na transfere partnerima u sklopu projekta „Unaprjeđenje primjene digitalne tehnologije u obrazovnom sustavu (BrAln)“. Partneri na projektu kojima se novci iz ove stavke transferiraju su Hrvatsko katoličko sveučilište i Hrvatska udruga za umjetnu inteligenciju (CroAI)
* Planirani rashodi za uredska oprema i namještaj (IZVOR 561, AKT K628100 – 4221) iznose 360.880,00 EUR. Kako bi sustav pametnih preporuka koje se razviju u okviru projekta „Unaprjeđenje primjene digitalne tehnologije u obrazovnom sustavu (BrAln)“ ispunio krajnju svrhu, nužno je osigurati odgovarajuću infrastrukturu u CARNET-ovim podatkovnim centrima koja će služiti za smještaj aplikacija, pohranu velikih količina podataka te ostalih vezanih servisa u projektu. U sklopu okvira „Cjelovita informatizacija sustava odgoja i obrazovanja (CISOO)“ na ovoj stavci sredstva su potrebna za nabavu infrastrukture za skladištenje servisa i podataka, a obuhvaća opremanje i nadogradnju CARNET-ovih podatkovnih centara opremom koja će služiti za smještaj aplikacija i baza podataka te ostalih potrebnih servisa informacijskog sustava.

Do značajnih povećanja planiranih rashoda u 2026. u odnosu na 2025. dolazi na izvoru 581 iz kojeg se financiraju projekti „Digitalna preobrazba visokog obrazovanja e-sveučilišta“ i „Hrvatska kvantna komunikacijska infrastruktura (CROQCI)“, a njihova struktura i obrazloženja su kako slijedi:

* Planirani rashodi za usluge tekućeg i investicijskog održavanja (IZVOR 581, AKT K628093 – 3232) u nominalnom iznosu 4.157.877,00 EUR. Planirani rashodi se poglavito odnose na aktivnosti vezane uz projekt „Digitalna preobrazba visokog obrazovanja e-sveučilišta“ za nabavu usluge implementacije aktivne mrežne i pristupne opreme ustanova, te na nabavu usluge poboljšanja tehničkih uvjeta agregacijskih CN čvorišta
* Planirani rashodi za tekuće prijenose između proračunskih korisnika i tekuće donacije iz EU sredstava (IZVOR 581, AKT K628095 – 3693 i 3813) odnose se na transfere partnerima na projektu „Hrvatska kvantna komunikacijska infrastruktura (CROQCI)“. CroQCI konzorcij čine ključne istraživačke i znanstvene institucije, ustanove visokog obrazovanja, javne ustanove i javna poduzeća ovlaštena od strane Ministarstva znanosti i obrazovanja za razvoj nacionalne QCI mreže te pripremu i provedbu nacionalnog projekta Hrvatska kvantna komunikacijska infrastruktura – CroQCI.
* Planirani rashodi za uredsku opremu i namještaj (IZVOR 581, AKT K628093 – 4221) u nominalnom iznosu 15.932.330,00 EUR. Povećanje planiranih rashoda na predmetnoj stavci odnosi se na aktivnosti vezane za projekt „Digitalna preobrazba visokog obrazovanja e-sveučilišta“ – poglavito na opremanje hibridnih i multimedijskih predavaonica projekcijskim zaslonima, interaktivnim zaslonima, audio ozvučenjima te ostalom opremom, kao i na nabavu audio-vizualne i konferencijske opreme koja može podržati korištenje digitalnih izvora tijekom predavanja te oprema koja se može koristiti za snimanje predavanja uživo i hibridne nastave (računalna i video konferencijska oprema – veliki studio, mali (integrirani) studio, hibridne predavaonice, mobilni AV uređaji).
* Do značajnih povećanja rashoda za komunikacijsku opremu (IZVOR 581, AKT K628093 –4222) u nominalnom iznosu od 22.106.142,00 EUR dolazi također primarno zbog provedbe projekta „Digitalna preobrazba visokog obrazovanja e-sveučilišta“ u sklopu kojeg će se izgraditi pasivna mrežna infrastruktura za potrebe provedbe projekta, kao i nadogradnja aktivne mrežne opreme u CARNET okosnici. Ustanove će dobiti napredno upravljanje mrežom sa sigurnosnom komponentom, mogućnost korištenja naprednih mrežnih servisa s osiguranim kapacitetom i stabilnosti veze.

**NOVA AKTIVNOST – „QuGNOps – Implementacija, integracija i upravljanje prekograničnom kvantnom komunikacijskom mrežom“**

Projekt predstavlja strateški važan korak u razvoju kvantne komunikacijske infrastrukture u Hrvatskoj i Europi, unapređujući sigurnost i povezanost kroz inovativne satelitske sustave kvantne distribucije ključeva. Temelji se na postignućima projekta CroQCI, a fokusira se na nadogradnju i operativno održavanje dviju optičkih zemaljskih postaja (u Njemačkoj i Hrvatskoj), te na prekogranična testiranja i demonstracije koje će osigurati validaciju sustava i jačati europsku suradnju u ovojkritičnoj tehnološkoj grani.

Projekt će se financirati u okviru Europske inicijative za kvantnu komunikacijsku infrastrukturu CEF-DIG-2024-EUROQCI.

**PRIJENOS SREDSTAVA IZ PRETHODNE I U SLJEDEĆU GODINU**

|  |  |  |  |
| --- | --- | --- | --- |
| **Godina** | **IZVOR 31 Vlastiti prihodi** | **IZVOR 43 Prihodi za posebne namjene** | **IZVOR 51 Programi unije** |
| 2026 | 2.000 | 1.464.003 | 3.620.765 |
| 2027 | 2.000 | 1.144.713 | 1.891.036 |
| 2028 | 2.000 | 825.423 | 585.800 |

* Planirani prijenos neutrošenih sredstava na izvoru 43 u nominalnom iznosu 1.464.003 EUR. Navedena sredstva ostvarena su kao prihod od registracije nacionalne domene Republike Hrvatske (.hr) koje se registriraju u skladu s Pravilnikom o ustrojstvu i upravljanju vršnom nacionalnom internetskom domenom. Korištenje DNS (Domain Name System) sustava, ostvaruje se kroz nezavisnu organizaciju ICANN (Internet Corporation for Assigned Names and Numbers) te je jedna od primarnih djelatnosti Hrvatske akademske i istraživačke mreže CARNET od 1993. godine.
* Sredstva su akumulirana tijekom godina s obzirom kako CARNET u redovnom radu nije ostvario toliku razinu rashoda da bi se ista utrošila. Kako opseg poslovanja CARNET-a raste tako se očekuje i povećana razina trošenja tih sredstava u narednom proračunskom razdoblju. Navedena sredstva će se potrošiti u skladu sa stavkama unutar predanog financijskog plana za razdoblje 2026.-2028. te za daljnji razvoj i unaprijeđenje kvalitete funkcioniranja nacionalnog domenskog sustava.
* U 2026. godini se očekuje prijenos sredstava na izvoru 51 u nominalnom iznosu 3.620.765 EUR. Veći dio sredstava se odnosi na predfinaciranje za projekt “Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti“ gdje su sredtav uplaćena u 2025. godini, a rashodi projekta su u 2026., 2027. i 2028. godini.

Ostatak neutrošenih sredstava na izvoru 51 odnosi se na:

- projekt „Uspostava Nacionalnog koordinacijskog središta za industriju, tehnologiju i istraživanja u području kibernetičke sigurnosti” koji za cilj ima podržati razvoj Nacionalnog koordinacijskog središta za industriju, tehnologiju i istraživanja u području kibernetičke sigurnosti (NKS), koji će unutar Mreže nacionalnih centara za kibernetičku sigurnost doprinijeti ostvarenju ciljeva Europskog centra za kibernetičku sigurnost (ECCC) utjecanjem na usvajanje i širenje najnovijih rješenja za kibernetičku sigurnost te jačanjem nacionalnih kapaciteta i otpornosti na kibernetičke prijetnje.

- predujam za Erasmus+ projekt koji traje do lipnja 2026. godine

- projekt GÉANT 5-1 koji predstavlja organizaciju 37 europskih akademskih i istraživačkih mreža (National Research and Education Network, NREN) te NORDUNet (predstavnik 5 nordijskih NREN-ova). Neutrošena sredstva se prenose iz godine u godinu sukladno stvarno nastalim troškovima vezanim za provedbu projekta. Sredstva će se potrošiti u skladu sa stavkama unutar predanog financijskog plana za razdoblje 2026. -2028.

- projekt AISE koji ima za cilj razviti i implementirati naprednu platformu u oblaku, temeljenu na umjetnoj inteligenciji, koja omogućuje prikupljanje, obradu i analizu nestrukturiranih obrazovnih podataka (npr. eseji, upitnici, domaće zadaće) s ciljem procjene uspješnosti učenika i unapređenja nastavnih procesa u srednjoškolskom obrazovanju, projekt traje do kraja 2026. godine

- projekt CroQCI čiji je cilj implementacija eksperimentalnih kvantnih komunikacijskih sustava i mreže, nadopunjenih i integriranih s rasponom klasičnih sigurnih komunikacijskih tehnologija, projekt traje do polovice 2026. godine, te se u toj godini očekuje zadnja uplata

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2024. | Stanje obveza na dan 30.06.2025. |
| Ukupne obveze | 7.316.300,58 EUR | 2.413.513, 54 EUR |
| Dospjele obveze | 16.007,64 EUR | 544.928,90 EUR |